Diari Oficial de la Generalitat Valenciana


Sumari del DOGV 7043, del 11-06-2013 (2013/5733)

Informació pública de la nova versió del projecte de reparcel·lació de l'àrea de repartiment del sector d'Equipaments Privats i concessió d'un nou tràmit d'audiència. Expedient número PP-735.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5733


Data del document
:   28-05-2013

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de la nova versió del projecte de reparcel·lació de l'àrea de repartiment del sector d'Equipaments Privats i concessió d'un nou tràmit d'audiència. Expedient número PP-735. [2013/5733]  
La Junta de Govern de la ciutat de Gandia, en sessions ordinàries celebrades els dies 25 de març i 13 de maig de 2013, va adoptar, en relació a l'assumpte de referència, els acords següents:  
Primer. Estimar parcialment les al·legacions referides al règim de participació de l'administració actuant en les plusvàlues urbanístiques derivades de la gestió de l'àrea de repartiment d'equipaments privats, tot allò segons el que disposa l'article 21.2 de la Llei Urbanística Valenciana.   
Segon. En conseqüència i respecte de les parcel·les que van ser prèviament reparcel·lades i que consten en l'expedient, l'Ajuntament de Gandia, com a administració actuant, participarà d'un 5 % respecte de l'increment de l'aprofitament urbanístic, tot allò amb l'objecte d'imposar un règim més atenuat de deures per als propietaris del sòl que ja van materialitzar i patrimonialitzar el seu aprofitament urbanístic.   
  
En aquest sentit, s'estima la procedència d'exigir en concepte de participació de l'administració actuant, en les plusvàlues urbanístiques, la cessió del 5 % de l'increment d'edificabilitat de les parcel·les reparcel·lades voluntàriament i la cessió del 5 % de la total edificabilitat de la resta de les parcel·les.  
Tercer. Sotmetre de nou al tràmit d'informació al públic, per termini d'un mes, la nova versió del projecte de reparcel·lació forçosa corresponent al sector d'equipaments privats, tot allò de conformitat amb les modificacions introduïdes en el projecte de reparcel·lació forçosa de data 5 de juliol de 2012.  
Quart. Estimar o desestimar les al·legacions formulades, respecte de l'alternativa plantejada de retribució en terrenys de les càrregues d'urbanització, amb l'abast i les condicions que consten en l'informe elaborat pels tècnics del Departament d'Urbanisme.  
Cinqué. Concedir un nou tràmit d'audiència d'un mes, a l'objecte que per part dels diferents titulars registrals així com de la resta d'interessats puguen presentar-se les al·legacions, les reclamacions i els suggeriments que s'estimen convenients.  
Sisé. Durant aquest tràmit d'audiència, amb la fi d'evitar les situacions de proindivisos, els interessats afectats per aquesta situació, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar mitjançant acta notarial i oferir, simultàniament i alternativament, el pagament o el cobrament de la indemnització en metàl·lic, i donarà un termini de 10 dies al requerit per a triar si prefereix pagar o cobrar a un mateix preu unitari.  
Seté. Iniciar l'expedient de determinació del preu just corresponent a les parcel·les que han renunciat a incorporar-se al procés d'urbanització, amb les formalitats exigides en l'article 162.3 de la LUV i que han estat admeses i estimades per part del Departament d'Urbanisme.  
  
Huité Publicar l'extracte del present acord que completa i substitueix el del dia 23 de març de 2013, i l'anunci del nou tràmit d'informació pública del projecte de reparcel·lació del sòl urbà equipaments privats de la platja de Gandia, en el Diari Oficial de la Comunitat Valenciana i en la pàgina web municipal.  
Nové. Notificar simultàniament ambdós acords íntegres als titulars de drets i càrregues de les parcel·les incloses en el sector, i la resposta particular a les al·legacions presentades.   
Deu. Es fa constar, als fins i efectes de l'article 89 de la Llei 30/1992, que aquest acord comporta un acte de tràmit i contra aquest no es pot interposar cap recurs, sense perjudici de les al·legacions o formalitats a què s'ha fet esment.  
 La resolució de l'expedient de reparcel·lació queda pendent que siga formalitzat aquest nou tràmit d'audiència en evitació d'indefensions.  
  
Gandia, 28 de maig de 2013. El secretari general del Ple (R Conselleria de Presidència de 13.12.2012, DOCV de 26.12.2012): Lorenzo Pérez Sarrión.